Δάλλεια αθλητικοί αγώνες

Οι αθλητικοί αγώνες **«Δάλλεια»** ήταν διοργάνωση αγωνισμάτων στίβου, που διεξαγόταν στην Αθήνα ως το 1962 με διοργανωτή τον Πανιώνιο Γυμναστικό Σύλλογο. Διεξήχθησαν δέκα φορές και είχαν πανελλήνιο χαρακτήρα. Ονομάστηκαν έτσι στη μνήμη του Δημητρού Δάλλα (1867-1929), ο οποίος υπήρξε διακεκριμένος αθλητικός παράγων και δημοσιογράφος, αντιπρόεδρος του ΣΕΓΑΣ, ιδρυτής και πρώτος πρόεδρος της Ένωσης Αθλητικών Συντακτών. Ο Δάλλας υπήρξε ιδρυτικό μέλος του Πανιωνίου, ενεργό μέλος του Δ.Σ. από το 1898 και διετέλεσε πρόεδρος του συλλόγου από το 1915 ως το 1928. Με το πείσμα του και τις συντονισμένες ενέργειές του κατάφερε να διατηρήσει ζωντανό το σύλλογο μετά την καταστροφή της Σμύρνης και να θέσει τα νέα θεμέλια για τη συνέχιση της δράσης του στην Αθήνα.

## Ιστορικό
Τα Δάλλεια ξεκίνησαν το 1931 ως αγώνες παίδων και επαναλήφθηκαν το 1933. Έλαβαν λαμπρό χαρακτήρα από το 1937, με εισήγηση του νεοεκλεγμένου προέδρου του Πανιωνίου, Δημητρού Καραμπάτη. Ξεκίνησαν ως ετήσιοι αθλητικοί αγώνες ανδρών και εφήβων, ως συνεισφορά του συλλόγου στο αθλητικό καλεντάρι του ΣΕΓΑΣ, κατ' αναλογία παρόμοιων αγώνων που διεξάγονταν από άλλους αθηναϊκούς συλλογους παλαιότερα, όπως οι αθλητικοί αγώνες «Παναθήναια» που συνδιοργάνωναν ο Πανελλήνιος Γ.Σ. και ο Εθνικός Γ.Σ. από το 1919 και οι Αβερώφειοι αθλητικοί αγώνες που συνδιοργάνωναν ο Παναθηναϊκός Α.Ο. και ο Γ.Σ. Αμαρουσίου από το 1925.

Τα αναβαθμισμένα Δάλλεια από την πρώτη χρονιά καθιερώθηκαν ως μία σημαντική αθλητική συνάντηση και σε αυτούς συμμετείχε η αφρόκρεμα των Ελλήνων αθλητών. Διεξάγονταν στο Παναθηναϊκό Στάδιο, εκτός από δύο φορές που έγιναν στο Στάδιο Νέας Σμύρνης, ως τις αρχές της δεκαετίας του '60 υπενθυμίζοντας σε όλους τον ιστορικό ηγέτη του Πανιωνίου. Οι αγώνες ήταν ενταγμένοι στο επίσημο πρόγραμμα του ΣΕΓΑΣ και συχνά αποτελούσαν ένα από τα κριτήρια επιλογής αθλητών για την εθνική ομάδα. Γι' αυτό συμμετείχαν σε αυτούς οι μεγαλύτεροι Έλληνες πρωταθλητές. Προπολεμικά περιλάμβαναν και αγωνίσματα εφήβων ενώ μεταπολεμικά συμπεριλήφθηκαν γυναικεία αγωνίσματα. Κάποια χρονιά έγινε προσπάθεια να αποκτήσουν διεθνή χαρακτήρα, με την πρόσκληση ξένων αθλητών, χωρίς συνέχεια. Ξεκίνησαν με την προοπτική να είναι ετήσιοι αγώνες. Μεταπολεμικά άρχισαν να τελούνται ανά διετία, εναλλάξ με τους Πανιώνιους Αγώνες, ως το 1950. Στη συνέχεια ο Πανιώνιος έριξε το βάρος στη διοργάνωση διεθνών ημερίδων στίβου σε συνεργασία με άλλα σωματεία και διοργάνωνε τα Δάλλεια περιστασιακά χωρίς σταθερό ρυθμό. Με αυτή τη μορφή διεξήχθησαν άλλες τρεις φορές: το 1954, το 1959 και για τελευταία φορά το 1962. Ακολούθησε ο θάνατος του Καραμπάτη (1964) και δεν επαναλήφθηκαν.

Στους αγώνες δίνονταν ατομικά βραβεία αλλά υπήρχε και ομαδική βαθμολογία στα αγωνίσματα ανδρών για τους συλλόγους που μετείχαν. Στο νικητή σύλλογο απονεμόταν ειδικό τριετές επαμειβόμενο βαρύτιμο έπαθλο που είχε αθλοθετήσει ο Πανιώνιος Γ.Σ. και μεταπολεμικά το Υπουργείο Παιδείας κάποιες χρονιές.

## Οι δοργανώσεις

## Αγώνες παίδων "Α΄ Δάλλεια"  (1931)

Οι αγώνες παίδων Α΄ Δάλλεια διεξήχθησαν στις 27 Δεκεμβρίου 1931 στο Παναθηναϊκό Στάδιο στη μνήμη του **[[Δημητρός Δάλλας|Δημητρού Δάλλα]]**, με αφορμή την επέτειο των δύο ετών από το θάνατο του που είχε συμβεί στις 23/12/1929. Ενόψει των εορτών των Χριστουγέννων και της Πρωτοχρονιάς, η εορτή αφορούσε αποκλειστικά τα παιδιά και ο σύλλογος διέθεσε τις εισπράξεις υπέρ του Πατριωτικού Ιδρύματος (του μετέπειτα ΠΙΚΠΑ). Επίσης, είχε προβλέψει τη δωρεάν είσοδο απόρων παιδιών σε ειδική πτέρυγα των κερκίδων. Η σχετική ανακοίνωση στον τύπο αναφέρει:

:*"Την προσεχή Κυριακήν γίνονται εις το Στάδιον οι υπό του Πανιωνίου Γυμναστικού Συλλόγου οργανούμενοι αθλητικοί αγώνες μεταξύ παίδων εις μνήμην του αποθανόντος προέδρου του Δ. Δάλλα και αι εισπράξεις των οποίων θα διατεθούν υπέρ του Πατριωτικού Ιδρύματος... Η επιτυχία της εορτής ταύτης θεωρείται εκ των προτέρων εξησφαλσιμένη λόγω του ότι εδήλωσαν συμμετοχήν τα πλείστα των εν Αθήναις και Πειραιεί σωματείων. Επειδή δε η εορτή αύτη δίδεται αποκλειστικώς δια το Παιδί, θα διατεθή δωρεάν η αριστερά πλευρά του Σταδίου ίνα δι' αυτής παρακολουθήσουν τους αγώνας όλα τα πτωχά παιδιά των Αθηνών και του Πειραιώς. 

Το πρόγραμμα ξεκίνησε στις 2.30 μ.μ. και περιλάμβανε 10 αγωνίσματα: 7 παίδων α΄ κατηγορίας (15 ετών και άνω) και 3 β΄ κατηγορίας (ως 15 ετών). Δεν αναφέρεται ομαδική βαθμολογία, όπως στην επόμενη διοργάνωση. Πολυνίκης σύλλογος αναδείχθηκε ο Α.Ο.Π. Φαλήρου. 
===Οι νικητές===
Τα αποτελέσματα έχουν ως εξής: 


**'Α΄ κατηγορία**
**50μ: Στράκος (ΑΟΠΦ) 6.6
**300μ: Χρηστοφορίδης (Αθηναϊκός) 40.2
**80μ εμπ.: Χρηστοφορίδης (Αθηναϊκός) 12.4
**Μήκος: Στράκος (ΑΟΠΦ) 6,01 μ.
**Ύψος: Χρηστοφορίδης (Αθηναϊκός) 1,525 μ.
**Λίθος (παιδικός): Ανδρίτσος (Πανιώνιος) 17,90 μ.
**4Χ50μ.: ΑΟΠΦ (Κύτωβας, Γκρόμαν, Ν. Λεκατσάς, Στράκος) 25.4

***Β΄ κατηγορία**
**60μ: Ν. Λεκατσάς (ΑΟΠΦ) 6.8
**Ύψος: Ν. Λεκατσάς (ΑΟΠΦ) 1,55μ
**Μήκος: Τίτσοβας (ΑΟΠΦ) 5,39μ

* **Κατάταξη (μετάλλια)**
# **Παλαιό Φάληρο: 6-1-3**
# [[Αθηναϊκός Α.Σ.]]: 3-0-2
# [[Πανιώνιος (στίβος)|Πανιώνιος]]: 1-7-2
# [[Πανελλήνιος Γ.Σ.|Πανελλήνιος]]: 0-1-3
# [[Α.Ο. Νέοι Βύρωνος|Νέοι Βύρωνος]]: 0-1-0



== Αγώνες παίδων "Β΄ Δάλλεια" (1933)==
Διεξήχθησαν στις [[8 Ιανουαρίου]] [1933] με συμμετοχή άνω τω 120 παίδων από συλλόγους του λεκανοπεδίου. Υπήρξε ομαδική βαθμολογία με νικήτρια την ομάδα του ΑΟ Παλαιού Φαλήρου. Στην εφημερίδα ΕΘΝΟΣ, της οποίας την αθλητική στήλη είχε ο παλιός αθλητής του Πανιωνίου Δ. Καραμπάτης αναφέρονται ως Β΄ Δάλλεια, όπως και η διοργάνωση του 1937. Το σχετικό δημοσίευμα έχει ως εξής:<br />

:''"Εις μνήμην του αειμνήστου εργάτου της αθλητικής ιδεολογίας και επί 40ετίαν υπηρετήσαντος τον "Πανιώνιον", ο εν λόγω σύλλογος ωργάνωσε και εκτέλεσε δια δευτέραν φοράν εις το Στάδιον τους εφηβικούς αγώνας τα "Β΄ Δάλλεια", με συμμετοχήν άνω των 120 παίδων αθλητών των συλλόγων Αθηνών, Πειραιώς και Περιχώρων. Οι εν λόγω αγώνες ετελέσθησαν επιτυχώς και έληξαν με νίκην της ομάδος του "Παλ. Φαλήρου".''

==Β΄ Δάλλεια - Προβαλκανικοί (1937)==
[[Αρχείο:ΔΑΛΛΕΙΑ 21-8-1937.png|thumb|right|250px|Τα "Β΄ Δάλλεια", εφ. "Ακρόπολις", 21/8/1937.]]
Τα Β΄ Δάλλεια διεξήχθησαν το Σαββατοκύριακο 21 και [[22 Αυγούστου]] [[1937]] στο [[Παναθηναϊκό Στάδιο]], με την έγκριση του [[ΣΕΓΑΣ]], εκτός από το αγώνισμα της σφυροβολίας που διεξήχθη την Παρασκευή, 20 Αυγούστου στο γυμναστήριο του Πανελληνίου. Αποτέλεσαν ένα μικρό πανελλήνιο πρωτάθλημα και η επιτυχημένη διεξαγωγή τους καθιέρωσε τα "Δάλλεια" ανάμεσα στους πιο σημαντικούς αγώνες της χρονιάς. Παραδόξως χαρακτηρίστηκαν Β΄ Δάλλεια, όπως και οι αγώνες παίδων του 1933 και η αρίθμηση αυτή καθιερώθηκε στο εξής. Η επιτυχία τους οφείλεται στην καλή προετοιμασία που είχε κάνει ο Πανιώνιος, ο οποίος είχε έγκαιρα ανακοινώσει τη διεξαγωγή τους μέσω του τύπου, ορίζοντας δεσμευτική προσθεσμία συμμετοχής:

:''"Την προσεχή Δευτέραν 16ην Αυγούστου λήγουν, ως γνωστόν, αι δηλώσεις συμμετοχής εις τους αγώνας τα "Β΄ Δάλλεια", τους οποίους οργανώνει τη εγκρίσει του ΣΕΓΑΣ ο Πανιώνιος Γ.Σ. εις μνήμην του Δ. Δάλλα."'' 

Επίσης, από τη χρονιά αυτή καθιερώθηκε η απονομή επάθλου στον πολυνίκη σύλλογο:

:''"Δια τον σύλλογον εκείνον όστις ήθελε συγκεντρώσει την καλυτέραν βαθμολογίαν ηθλοθετήθει βαρύτιμον επαμειβόμενον έπαθλον τριετές"''

Το πρόγραμμά τους περιλάμβανε όλα τα αγωνίσματα των [[Βαλκανικοί Αγώνες Στίβου|Βαλκανικών Αγώνων]] καθώς και κάποια εφηβικά. Από τον ΣΕΓΑΣ χαρακτηρίστηκαν επίσημα ως "προβαλκανικοί αγώνες", αφού τα αποτελέσματά τους υπολογίστηκαν ως κριτήριο για τον καταρτισμό της εθνικής ομάδας που θα μετείχε στους [[Βαλκανικοί Αγώνες Στίβου 1937|Βαλκανικούς Αγώνες]] στο [[Βουκουρέστι]]. Μετείχαν πάνω από 300 αθλητές από την [[Αθήνα]], τον [[Πειραιάς|Πειραιά]], την [[Αλεξάνδρεια]], την Κύπρο και διάφορες επαρχιακές πόλεις (Τρίπολη, Χίος, Σάμος, Σέρρες, Τρίκαλα κ.ά.):
:''"Με αθρόαν συμμετοχήν Αθηναίων και επαρχιωτών αθλητών αρχίζουν σήμερον εις το Στάδιον οι ετήσιοι αθλητικοί αγώνες τα "Δάλλεια", οι οποίοι τη εγκρίσει του ΣΕΓΑΣ θα θεωρηθούν ως προβαλκανικοί και οι νικηταί των θα σταλούν εις το Βουκουρέστι δια να εκπροσωπήσουν την Ελλάδα εις τους προσεχείς Βαλκανικούς αγώνας."''

Από τους Έλληνες πρωταθλητές δεν μετείχαν μόνον οι Λαμπράκης, Θάνος, Λεκατσάς και Μακόπουλος που βρίσκονταν στο Παρίσι για τους "ολυμπιακούς" φοιτητικούς αγώνες. Για να διευκολυνθεί η λαϊκή προσέλευση τα εισιτήρια είχαν προσιτές τιμές: 10 δρχ. γενική είσοδος, εκτός από τις δύο κεντρικές κερκίδες 8 και 9 του δεξιού διαζώματος που είχαν 20 δρχ. Εκτός από το έπαθλο για το νικητή της ομαδικής βαθμολογίας είχαν αθλοθετηθεί πολυάριθμα άλλα έπαθλα από ιδιωτικούς και δημόσιους φορείς για τους νικητές διαφόρων αγωνισμάτων. Νικητής στην ομαδική βαθμολογία αναδείχθηκε ο **Εθνικός Γ.Σ.**
===Οι νικητές===
**Ανδρών**


*100μ: Πιλαβίδης ([[Αθλητική Ένωση Ελλήνων Αλεξάνδρειας|ΑΕΕ Αλεξανδρείας]]): 11.3
*200μ: Αριστείδης Σακελλαρίου ([[Πανελευσινιακός]]): 23.2
*400μ: [[Ηλίας Μισαηλίδης]] (Πανιώνιος): 51.6
*800μ: Σ. Βελκόπουλος ([[ΠΑΟ]]): 2.02.9
*1.500μ: Σ. Βελκόπουλος ([[ΠΑΟ]]): 4.10.3
*5.000μ: Κώστας Αρβανίτης ([[ΠΑΟ]]): 15.43.4
*10.000μ: [[Στέλιος Κυριακίδης]] (Γ.Σ. Ολύμπια Λεμεσού): 32.40.6 
*110μ εμπ: [[Χρήστος Μάντικας]] ([[ΑΕΚ Αθηνών (στίβος)|ΑΕΚ]]): 15.4
*400μ εμπ: [[Χρήστος Μάντικας]] ([[ΑΕΚ Αθηνών (στίβος)|ΑΕΚ]]): 59.3

*μήκος: Β. Κομάσος ([[Πανελλήνιος Γ.Σ.]]): 6,42μ
*ύψος: Κώστας Πανταζής (Πανελλήνιος): 1,83μ
*τριπλούν: [[Χρήστος Ναυπλιώτης]] (Πανιώνιος): 13,77μ
*επί κοντώ: Κ. Τραυλός ([[Α.Ο. Παλαιό Φάληρο|ΑΟ Π. Φαλήρου]]): 3,60μ
*σφαίρα: [[Νικόλαος Στεφανάκης]] (Πανιώνιος): 13,75μ
*δίσκος: Σ. Φλώρος (Πανελλήνιος): 41,24μ
*ακόντιο: [[Ναπολέων Παπαγεωργίου (αθλητής)|Ναπολέων Παπαγεωργίου]] (Πανιώνιος): 59,81μ
*σφύρα: Χρήστος Δημητρόπουλος (Πανελλήνιος): 48,13μ
*ελληνική δισκοβολία: Σ. Φλώρος (Πανελλήνιος): 35,54μ

**Εφήβων**
*100μ: Καλοδούκας (Πανελλήνιος): 11.9
*300μ: Ευθυμίου (ΑΕ Μοσχάτου): 38.6
*ύψος: Κωστόπουλος (Πανελλήνιος): 1,65μ
*δίσκος: Ταβλάς (ΑΕ Εμποροϋπαλλήλων): 30,66μ
**Γενική βαθμολογία**
#**Εθνικός Γ.Σ.**, κατέκτησε το τριετές επαμειβόμενο έπαθλο του Πανιωνίου.

==Γ΄ Δάλλεια - Επινίκεια (1938)==

Τα Δάλλεια του 1938 διεξήχθησαν το Σαββατοκύριακο 24 και [[25 Σεπτεμβρίου]] στο [[Παναθηναϊκό Στάδιο]]. Αναφέρονται ως "Δ΄ Δάλλεια", αν και οι αγώνες του 1937 αποκαλούνταν "Β΄ Δάλλεια", ενώ μεταπολεμικά έχουμε διοργάνωση "Δ΄ Δάλλεια" το 1945. Προφανώς, προσμετρήθηκαν και οι δύο αγώνες παίδων του 1932 και 1933. Οι αγώνες του 1938 σημείωσαν εξαιρετική επιτυχία και συγκέντρωσαν πλήθος κόσμου, δεδομένου ότι ο ΣΕΓΑΣ τους συνδύασε με τα "Επινίκεια" της ελληνικής επικράτησης στους [[Βαλκανικοί Αγώνες Στίβου 1938|Βαλκανικούς Αγώνες]] στο [[Βελιγράδι]] που είχαν γίνει λίγες ημέρες ενωρίτερα. Έτσι συμμετείχαν όλοι οι μεγάλοι [[Έλληνες]] πρωταθλητές. Εκτός από τους βαλκανιονίκες υπήρξε αθρόα συμμετοχή αθλητών από όλη την [[Ελλάδα]] (Αλεξανδρούπολη, Κομοτηνή, Χίο, Τρίκαλα) και από την [[Αλεξάνδρεια]], διότι οι αγώνες υπολογίζονταν στη γενική διασυλλογική βαθμολογία για το Κύπελλο της 40ετηρίδος του ΣΕΓΑΣ. Επίσης, μετείχε μεγάλος αριθμός εφήβων στα αντίστοιχα αγωνίσματα.

Το βαρύτιμο έπαθλο των αγώνων κατέκτησε ο **Πανελλήνιος Γ.Σ.** Επίσης, απονεμήθηκαν ειδικά έπαθλα για τις καλύτερες επιδόσεις δρόμων, αλμάτων και βολών σύμφωνα με το φινλανδικό σύστημα βαθμολογίας επιδόσεων, μια πρωτότυπη πρωτοβουλία του Πανιωνίου. Τα μετάλλια των νικητών ήταν εξαιρετικής τέχνης και είχαν παραγγελθεί από το εξωτερικό. Απεικόνιζαν έναν αθλητή μπροστά στην Ακρόπολη με τα χέρια υψωμένα στον ουρανό σε θέση δέησης. Στο περιθώριο των αγώνων ειδικά τιμητικά μετάλλια απονεμήθηκαν στους βαλκανιονίκες από τον υπουργό [[Κώστας Κοτζιάς|Κώστα Κοτζιά]].
:''"Την Κυριακήν εις το Στάδιον μαζί με τους αγώνας εις μνήμην του Δάλλα, τους οποίους οργάνωσε με επιτυχία ο Πανιώνιος, έγινε και ο εορτασμός της νίκης του Βελιγραδίου μέσα σε μια ενθουσιώδη ατμόσφαιρα με την απονομήν των ωραίων μεταλλίων του Υπουργού Διοικητού Πρωτευούσης κ. Κοτζιά από τον ίδιον. Τα μετάλλια αυτά έφερον από την μίαν πλευράν καλλιτεχνικώτατα χαραγμένην προτομήν της Αθηνάς και επί της άλλης στέφανον δάφνης. Συγκινητική στιγμή ήταν επίσης, όταν ετηρήθη ενός λεπτού σιγή εις μνήμην του μεγάλου φιλάθλου Δ. Δάλλα από τους αθλητάς και θεατάς, ενώ παρατεταγμένων των αθλητών του Πανιωνίου υπεστέλετο η σημαία του από τον τιμητικόν ιστόν εις ένδειξιν σεβασμού προς τον αείμνηστον πρωτεργάτην της αθλητικής ιδέας."'' 
===Οι νικητές===


**Ανδρών**
*100μ: Αριστείδης Σακελλαρίου ([[Πανελευσινιακός]]): 11.1
*200μ: Αριστείδης Σακελλαρίου ([[Πανελευσινιακός]]): 23.0
*400μ: Ανδρεάδης ([[Αθλητική Ένωση Ελλήνων Αλεξάνδρειας|Α.Ε.Ε. Αλεξανδρείας]]): 52.0
*800μ: Στέλιος Στρατάκος ([[Εθνικός Γ.Σ.]]): 2.03.5
*1.500μ: Κωνσταντίνος Γούτης ([[Πειραϊκός Σύνδεσμος]]): 4.15.1
*5.000μ: Ν. Νίτσας ([[Εθνικός Γ.Σ.]]): 16.02.6
*10.000μ: Χρήστος Βαρτζάκης ([[Πειραϊκός Σύνδεσμος]]): 33.35.4 
*110μ εμπ: Κουσουλίδης ([[Α.Ο. Καβάλα|Φίλιπποι Καβάλας]]): 18.3
*400μ εμπ: Γ. Καραγιώργος ([[ΠΑΟ]]): 58.4
*μήκος: Χ. Πατεράκης ([[Πανελλήνιος Γ.Σ.]]): 6,49μ
*ύψος: Κώστας Πανταζής ([[Πανελλήνιος Γ.Σ.]]): 1,80μ
*τριπλούν Γιάννης Παλαμιώτης (ΓΣ Τρικάλων): 14,66μ (ισοφ.ρ.σταδίου)
*επί κοντώ: Γ. Θάνος ([[ΠΑΟ]]): 3,65μ
*σφαίρα: [[Νικόλαος Στεφανάκης]] ([[Πανιώνιος (στίβος)|Πανιώνιος]]): 14,33μ
*δίσκος: [[Νίκος Σύλλας]] ([[Παγχιακός Γ.Σ.]]): 47,33μ
*ακόντιο: [[Ναπολέων Παπαγεωργίου (αθλητής)|Ναπολέων Παπαγεωργίου]] ([[Πανιώνιος (στίβος)|Πανιώνιος]]): 61,15μ
*ελληνική δισκοβολία: Κώστας Γιαταγάνας ([[Εθνικός Γ.Σ.]]): 33,13μ
*4Χ400μ: [[Πανελλήνιος Γ.Σ.]]: 3.50.8

**Εφήβων**
*100μ: Σαλιβαράς ([[ΠΑΟ]]): 11.9
*300μ: Μαστρογιάννης ([[Πανιώνιος (στίβος)|Πανιώνιος]]): 39.7
*ύψος: Παπακυριακού ([[Πανιώνιος (στίβος)|Πανιώνιος]]): 1,65μ
*δίσκος: Τσίτας ([[Α.Ο. Παλαιό Φάληρο]]): 40,07μ
*4Χ100μ: [[Παναθηναϊκός Α.Ο.]]: 47.2
**Ατομικά έπαθλα φινλανδικής βαθμολογίας**
*βολών: [[Νίκος Σύλλας]]: 944β για την επίδοση 47,33μ στη δισκοβολία.
*αλμάτων: Γιάννης Παλαμιώτης: 879β για την επίδοση 14,66μ στο τριπλούν.
*δρόμων: Αριστείδης Σακελλαρίου: 814β για την επίδοση 11.1 στα 100μ.
**Γενική βαθμολογία**
#**Πανελλήνιος Γ.Σ.**: **72β**, κατέκτησε το τριετές επαμειβόμενο έπαθλο του Πανιωνίου.
#[[Εθνικός Γ.Σ.]]: 58β 
#[[ΑΕΚ Αθηνών (στίβος)|ΑΕΚ]]: 33β
# [[Παναθηναϊκός Α.Ο.]]: 31β
#[[Πανιώνιος (στίβος)|Πανιώνιος]]: 31β
#[[Α.Ο. Παλαιό Φάληρο]]: 27β


==Δ΄ Δάλλεια (1945)==
Τα πρώτα μεταπολεμικά "Δάλλεια" διεξήχθησαν στο [[Στάδιο Νέας Σμύρνης]], την Κυριακή [[26 Αυγούστου]] 1945, ως ημερίδα και όχι ως διήμεροι αγώνες, με δέκα μόνο αγωνίσματα. Δεν διεξήχθησαν ούτε αγωνίσματα εφήβων, όπως άλλωστε σε όλες τις μεταπολεμικές διοργανώσεις. Ήταν η πρώτη απόπειρα του συλλόγου μετά τον πόλεμο να διοργανώσει αθλητικούς αγώνες και χαρακτηρίστηκαν «οι πρώτοι μεγάλοι αγώνες της περιόδου». Συμμετείχαν αρκετοί αθλητές κυρίως από σωματεία του κέντρου, έν όψει και της συγκρότησης της εθνικής ομάδας που θα μετέβαινε για αγώνες στην [[Κωνσταντινούπολη]]. Το έπαθλο της γενικής βαθμολογίας κατέκτησε ο **Παναθηναϊκός Α.Ο.** Καλύτερος αθλητής των αγώνων ήταν ο άλτης [[Γιάννης Λάμπρου]] με δύο νίκες στα άλματα εις μήκος και εις ύψος. Οι αγώνες ονομάζονται "Δ΄ Δάλλεια", αρίθμηση που θα συνεχίσει να αυξάνει ομαλά τα επόμενα χρόνια:
:''"Σήμερον το απόγευμα εις το Στάδιον Νέας Σμύρνης θα διεξαχθούν οι οργανούμενοι υπό του Πανιωνίου Γυμν. Συλλόγου αθλητικοί αγώνες τα "Δ΄ Δάλλεια", εις τους οποίους θα μετάσχουν όλοι οι πρωταθληταί μας, φιλοδοξούντες να διακριθούν με την ελπίδα ότι ούτω θα συμπεριληφθούν εις την ομάδα, ήτις θα αποσταλή δι' αγώνας εις Κων/πολιν."'' 

===Οι νικητές===
**Ανδρών**


*100μ: Σ. Κωσταβάρας ([[Ιωνικός ΝΦ]]): 11.4
*400μ: Β. Παλαβράκης ([[Μίλων Ν. Σμύρνης|Α.Ο. Ν. Σμύρνης]]): 55.0
*1.500μ: Βασίλης Μαυραπόστολος ([[Α.Ο. Παλαιό Φάληρο]]): 4.10.3
*5.000μ: [[Αθανάσιος Ραγάζος]] ([[Γ.Σ. Αλμυρού]]): 15.59.0
*4Χ100μ: [[Παναθηναϊκός Α.Ο.]]: 48.7

*ύψος: [[Γιάννης Λάμπρου]] ([[Παναθηναϊκός Α.Ο.]]): 1,80μ
*μήκος: [[Γιάννης Λάμπρου]] ([[Παναθηναϊκός Α.Ο.]]): 6,24μ
*σφαίρα: [[Νικόλαος Στεφανάκης]] ([[Πανιώνιος (στίβος)|Πανιώνιος]]): 13,56μ
*δίσκος: Νάνος ([[Πειραϊκός Σύνδεσμος]]): 39,04μ
*βαλκανική σκυταλοδρομία (1500μ): [[Παναθηναϊκός Α.Ο.]]: 3.38.6


**Γενική βαθμολογία**
#**Παναθηναϊκός Α.Ο.**: **14β**, κατέκτησε το τριετές επαμειβόμενο έπαθλο του Πανιωνίου.
#[[Πανιώνιος (στίβος)|Πανιώνιος]]: 12β
#[[Πειραϊκός Σύνδεσμος]]: 7β

==Ε΄ Δάλλεια (1946)==

[[Αρχείο:ΔΑΛΛΕΙΑ 5-8-1946.png|thumb|right|250px|Τα "Ε΄ Δάλλεια", εφ. "Αθλητική Ηχώ", 5/8/1946.]]
Από το 1946 τα Δάλλεια ανέκτησαν την προπολεμική τους μορφή. Διεξήχθησαν το Σαββατοκύριακο 3 και [[4 Αυγούστου]] με πλήρες αγωνιστικό πρόγραμμα, στο οποίο προστέθηκαν για πρώτη φορά και τα 3.000μ στιπλ, έπειτα από αίτημα του [[ΣΕΓΑΣ]]. Επανήλθαν στο [[Παναθηναϊκό Στάδιο]] διατηρώντας πάντα την παλιά τους αίγλη και απο τα αποτελέσματά τους κρίθηκε η συγκρότηση της ελληνικής αποστολής για το [[Ευρωπαϊκό Πρωτάθλημα Ανοιχτού Στίβου|Ευρωπαϊκό Πρωτάθλημα Στίβου]] του [[Όσλο]]:

:''"Οι μεγάλοι αθλητικοί αγώνες τα "Δάλλεια" που θα τελεσθούν εις το Στάδιον το απόγευμα του Σαββάτου και της Κυριακής προκαλούν εξαιρετικόν ενδιαφέρον μεταξύ των φιλάθλων αφ' ενός μεν λόγω της σπουδαιότητος αυτών, κυρίως όμως διότι από τα αποτελέσματα αυτών θα εξαρτηθή ο καταρτισμός της Ελληνικής ομάδος, η οποία θα λάβη μέρος εις το Ευρωπαϊκόν Πρωτάθλημα του Όσλο."'' 

Στους αγώνες μετείχαν σχεδόν όλοι οι αθηναϊκοί και πειραϊκοί σύλλογοι καθώς και αθλητές από την [[Πάτρα]] και τον Αλμυρό Βόλου. Βαθμολογήθηκαν οι τρεις πρώτοι κάθε αγωνίσματος με 3-2-1 βαθμούς αντίστοιχα. Την πρώτη θέση στην ομαδική βαθμολογία κατέλαβε ο διοργανωτής **Πανιώνιος**, για πρώτη φορά στην ιστορία του θεσμού. Μετείχε, επίσης, εκτός συναγωνισμού η ομάδα της [[Αστυνομία Πόλεων|Αστυνομίας Πόλεων]]. 
===Οι νικητές===


*100μ: Ν. Απετιάν (Αρμενική) και Γρανίτσας ([[Α.Ο. Παγκράτι|Παγκράτι]]): 11.5*
*200μ: Ν. Απετιάν (Αρμενική Ένωσις): 23.5
*400μ: Στέλιος Στρατάκος ([[Πανιώνιος (στίβος)|Πανιώνιος]]): 53.2
*800μ: Στέλιος Στρατάκος ([[Πανιώνιος (στίβος)|Πανιώνιος]]): 2.04.6
*1.500μ: Φιλήμων Ανδριώτης ([[Πανιώνιος (στίβος)|Πανιώνιος]]): 4.17.9
*5.000μ: Φιλήμων Ανδριώτης ([[Πανιώνιος (στίβος)|Πανιώνιος]]): 16.42.5
*10.000μ: [[Αθανάσιος Ραγάζος]] ([[Γ.Σ. Αλμυρού]]): 33.14.2
*110μ εμπ: Ν. Λεβέντης (ΑΕ Εμποροϋπαλλήλων/Αστυνομία): 18.1
*400μ εμπ: [[Λάζαρος Πετροπουλάκης]] ([[Πανιώνιος (στίβος)|Πανιώνιος]]): 60.0
* 3.000μ στιπλ: Βασίλης Μαυραπόστολος ([[Α.Ο. Παλαιό Φάληρο]]): 9.47.3
*μήκος: [[Χάρης Λυμπερόπουλος]] ([[Εθνικός Γ.Σ.]]): 6,79μ
*ύψος: [[Γιάννης Λάμπρου]] ([[ΠΑΟ]]): 1,87μ
*τριπλούν Γιάννης Παλαμιώτης ([[ΠΑΟ]]): 13,79μ 
*επί κοντώ: Θεοδόσιος Μπαλάφας ([[Πανελλήνιος Γ.Σ.]]): 3,40μ
*σφαίρα: [[Νικόλαος Στεφανάκης]] ([[Πανιώνιος (στίβος)|Πανιώνιος]]): 13,72μ
*δίσκος: [[Νίκος Σύλλας]] ([[Πανιώνιος (στίβος)|Πανιώνιος]]): 47,60μ
*ακόντιο: Ιωάννης Παπάς ([[Εθνικός Γ.Σ.]]): 54,32μ
*ελληνική δισκοβολία: Κώστας Γιαταγάνας ([[Εθνικός Γ.Σ.]]): 35,35μ
*4Χ100μ: [[Α.Ο. Παγκράτι|ΑΕ Παγκρατίου]]: 46.9
*4Χ400μ: [[Πανιώνιος (στίβος)|Πανιώνιος]]: 3.44.7


**Γενική βαθμολογία**
#**Πανιώνιος Γ.Σ.**: **29β**, κατέκτησε το ειδικό κύπελλο του Υπουργείου Παιδείας.
#[[Παναθηναϊκός Α.Ο.]]: 19β
#[[Εθνικός Γ.Σ.]]: 18β 
#ΑΕ Εμποροϋπαλλήλων: 10β
#[[Α.Ο. Παγκράτι|ΑΕ Παγκρατίου]]: 9β
#Αρμενική Ένωσις: 6β
#[[Παναχαϊκή]]: 5β
#[[Πανελλήνιος Γ.Σ.]]: 5β
#[[Α.Ο. Παλαιό Φάληρο]]: 5β
#[[ΑΕΚ Αθηνών (στίβος)|ΑΕΚ]]: 4β
#[[Γ.Σ. Αλμυρού]]: 4β
#[[Πειραϊκός Σύνδεσμος]]: 2β
#Αστήρ Πατρών: 1β
*[[Αστυνομία Πόλεων]]: 13β (εκτός συναγωνισμού)

 **Σημείωση**: Στα 100μ οι Απετιάν και Γρανίτσας τερμάτισαν ταυτόχρονα και έτρεξαν εκ νέου μόνο οι δυό τους. Και πάλι τερμάτισαν ταυτόχρονα και οι κριτές δυσκολεύτηκαν μέχρι να αποφασίσουν να δώσουν τη νίκη στον Απετιάν.

==Στ΄ Δάλλεια - Προολυμπιακοί (1948)==

Τα Δάλλεια του 1948 διεξήχθησαν το Σαββατοκύριακο 10 και [[11 Ιουλίου]] στο [[Παναθηναϊκό Στάδιο]] με συμμετοχή των κορυφαίων Ελλήνων αθλητών. Το πρόγραμμα περιλάμβανε όλα τα ολυμπιακά αγωνίσματα σταδίου, εκτός από τα 10χλμ. Δεν διεξήχθη η "γραφική" πλέον ελληνική δισκοβολία. Δεδομένου ότι ήταν οι τελευταίοι σημαντικοί αγώνες πριν από τους [[Θερινοί Ολυμπιακοί Αγώνες 1948|Ολυμπιακούς Αγώνες του Λονδίνου]], μετείχαν και οι δώδεκα [[Έλληνες]] πρωταθλητές που είχαν επιλεγεί αρχικά για την ολυμπιακή ομάδα, ώστε να δοκιμάσουν τις δυνάμεις τους:
:''"Τα εφετεινά "Δάλλεια" παρουσιάζουν ενδιαφέρον διότι συμπίπτουν να είναι οι τελευταίοι μεγάλοι αθλητικοί αγώνες προ των Ολυμπιακών. Οι δώδεκα επίλεκτοι αθληταί μας, οι οποίοι θα μεταβούν εις το Λονδίνον θα συμμετάσχουν και εις τα "Δάλλεια", όπου θα προσπαθήσουν να βελτιώσουν τα ρεκόρ των."'' 
Ο ΣΕΓΑΣ είχε ανακοινώσει πως την τελική επιλογή αθλητών της ολυμπιακής ομάδας θα την έκανε μετά τα "Δάλλεια". Έτσι οι αγώνες απέκτησαν χαρακτήρα "τελευταίας προολυμπιακής δοκιμασίας" για τους Έλληνες πρωταθλητές:
:''"Η ΤΕΑ του ΣΕΓΑΣ απεφάσισεν όπως την οριστικήν σειράν των προκρινομένων δια να μετάσχουν εις τους Ολυμπιακούς αγώνας αθλητών μας καθορίση εκ νέου μετά τους αγώνας των Δαλλείων"'' 
Η συγκυρία της προολυμπιακής περιόδου είχε ως αποτέλεσμα τα Στ΄ Δάλλεια να εξελιχθούν στην η πιο πετυχημενη από τις ως τότε διοργανώσεις και να καταρριφθούν τα περισσότερα ρεκόρ αγώνων, πολλά από τα οποία κρατούσαν από την προπολεμική περίοδο. Εκτός από τα σωματεία του κέντρου αθλητές έστειλαν σύλλογοι από τη [[Θεσσαλονίκη]], την [[Πάτρα]], τον Αλμυρό Βόλου και την [[Αλεξάνδρεια]] της Αιγύπτου. Σε μια προσπάθεια να διεθνοποιήσει τους αγώνες, ο Πανιώνιος είχε προσκαλέσει και Τούρκους πρωταθλητές. Παρά την κατ' αρχήν αποδοχή της πρόσκλησης, τελικά η ομοσπονδία της [[Τουρκία]]ς απάντησε πως "αδυνατεί να αποστείλει τους αθλητάς της λόγω των εκεί τελουμένων αγώνων Ολυμπιακής προκρίσεως". Την πρώτη θέση στην ομαδική βαθμολογία κατέλαβε ο **Παναθηναϊκός**. Βαθμολογήθηκαν οι έξι πρώτοι κάθε αγωνίσματος με 6-5-4-3-2-1 βαθμούς.
===Οι νικητές===


*100μ: Στέφανος Πετράκης (ΠΑΟ): 11.0
*200μ: Στέφανος Πετράκης (ΠΑΟ): 22.4
*400μ: Ζαφείρης ([[Άρης Θεσσαλονίκης]]): 52.2
*800μ: Βασίλης Μαυροειδής ([[ΠΑΟ]]): 1.57.9
*1.500μ: Βασίλης Μαυροειδής ([[ΠΑΟ]]): 4.07.2
*5.000μ: Νίκος Ραγάζος ([[Γ.Σ. Αλμυρού]]): 16.07.6
*110μ εμπ: [[Λάζαρος Πετροπουλάκης]] ([[Πανιώνιος (στίβος)|Πανιώνιος]]): 16.8
*400μ εμπ: [[Λάζαρος Πετροπουλάκης]] ([[Πανιώνιος (στίβος)|Πανιώνιος]]): 58.4
* 3.000μ στιπλ: Βασίλης Μαυραπόστολος ([[Α.Ο. Παλαιό Φάληρο]]): 9.44.4
*4Χ100μ: [[Παναθηναϊκός Α.Ο.]]: 45.3
*4Χ400μ: [[Πανιώνιος (στίβος)|Πανιώνιος]]: 3.42.2
*μήκος: Βενετικίδης ([[ΠΑΟ]]): 6,03μ
*ύψος: [[Γιάννης Λάμπρου]] ([[ΠΑΟ]]): 1,80μ
*τριπλούν Γιάννης Παλαμιώτης ([[ΠΑΟ]]): 13,54μ 
*επί κοντώ: Θεοδόσιος Μπαλάφας ([[Πανελλήνιος Γ.Σ.]]): 3,95μ
*σφαίρα: Κώστας Γιαταγάνας ([[Εθνικός Γ.Σ.]]): 14,27μ
*δίσκος: [[Νίκος Σύλλας]] ([[Πανιώνιος (στίβος)|Πανιώνιος]]): 48,04μ
*ακόντιο: Ιωάννης Παπάς ([[Εθνικός Γ.Σ.]]): 55,10μ


**Γενική βαθμολογία**
#**Παναθηναϊκός Α.Ο.**: **101β**, κατέκτησε το ειδικό έπαθλο του Υπ. Παιδείας.
#[[Πανιώνιος (στίβος)|Πανιώνιος]]: 71β
#[[Εθνικός Γ.Σ.]]: 43β 
# [[Πανελλήνιος Γ.Σ.]]: 43β
#[[Α.Ο. Παγκράτι|ΑΕ Παγκρατίου]]: 17β
#[[Άρης Θεσσαλονίκης]]: 15β
#[[Α.Ο. Παλαιό Φάληρο]]: 14β
#[[Παναχαϊκή]]: 13β
**Ατομικά έπαθλα**
*Πολύνικη αθλητή: 
**Στέφανος Πετράκης: 100μ, 200μ
**Βασίλης Μαυροειδής: 800μ, 1500μ
**Λάζαρος Πετροπουλάκης: 110μ εμπ, 400μ εμπ.
*Καλύτερης επίδοσης φινλανδικής βαθμολογίας:
**[[Νίκος Σύλλας]]: δίσκος (48,04μ)
**Θεοδόσιος Μπαλάφας: επί κοντώ (3,95μ)



==Ζ΄ Δάλλεια (1950)==
Τα Δάλλεια του 1950 πραγματοποιήθηκαν το Σαββατοκύριακο 17 και [[18 Ιουνίου]] στο [[Παναθηναϊκό Στάδιο]], εκτός από το αγώνισμα της [[σφυροβολία]]ς που διεξήχθη την Παρασκευή [[16 Ιουνίου]] στο [[Στάδιο Νέας Σμύρνης]]. Στο πρόγραμμα υπήρχαν όλα τα αγωνίσματα σταδίου εκτός από τα 10χλμ και τα 3χλμ στιπλ. Για πρώτη φορά στα Δάλλεια συμπεριλήφθηκαν και γυναικεία αγωνίσματα. Οι αγώνες έγιναν μία εβδομάδα πριν από το [[Πανελλήνιο πρωτάθλημα στίβου ανδρών 1950]], το οποίο θα διεξαγόταν στα [[Τρίκαλα]] και συμμετείχαν όλοι οι Έλληνες πρωταθλητές από τους συλλόγους του κέντρου και πολλοί των επαρχιών. Στα αγωνίσματα ανδρών υπήρξε και ομαδική βαθμολογία και στον πρώτο σύλλογο απονεμήθηκε ειδικό έπαθλο. Βαθμολογήθηκαν οι έξι πρώτοι κάθε αγωνίσματος με 6-5-4-3-2-1 βαθμούς, ενώ στις σκυταλοδρομίες οι βαθμοί διπλασιάζονταν. Υπήρχε ιδιαίτερο ενδιαφέρον για τη συμμετοχή, εξαιτίας του ενδιαφέροντος του Πανιωνίου για τη διοργάνωση:
:''"Η προσοχή με την οποίαν επιμελείται ο οργανωτής Πανιώνιος τις εκάστοτε διοργανώσεις του, αποτελούν δια τους φιλάθλους μας την καλυτέραν εγγύησιν δια την αρτία οργάνωσιν των αγώνων."'' 
Παρά την άρτια προετοιμασία δεν σημειώθηκαν ιδιαίτερα ικανοποιητικά ρεκόρ, διότι επικρατούσε αποπνικτική ζέστη, ενώ φυσούσε ενοχλητικός άνεμος. Την παράσταση των αγώνων έκλεψε η αθλήτρια [[Φανή Αργυρίου]] που πρώτευσε σε τέσσερα αγωνίσματα (ύψος, ακόντιο, σφαίρα, 80μ εμπ.) και ήταν 2η σε άλλα δύο (μήκος, δίσκος). Την πρώτη θέση στην ομαδική βαθμολογία ανδρών κατέλαβε ο **Εθνικός Γ.Σ.**
===Οι νικητές===


**Ανδρών**
*100μ: Μιχαήλ Τσολάκης (Εθνικός ΓΣ): 11.5
*200μ: Μιχαήλ Τσολάκης (Εθνικός ΓΣ): 23.3
*400μ: Βασίλης Σύλλης ([[Α.Ο. Παγκράτι|ΑΕ Παγκρατίου]]): 52.7
*800μ: Κανελλίδης ([[ΒΑΟ]]): 1.59.5
*1.500μ: [[Λουκάς Αδαμόπουλος]] ([[Παναχαϊκή]]): 4.07.2
*5.000μ: Βασίλης Μαυραπόστολος ([[Α.Ο. Παλαιό Φάληρο]]): 15.34.0
*110μ εμπ: [[Λάζαρος Πετροπουλάκης]] ([[Πανιώνιος (στίβος)|Πανιώνιος]]): 16.8
*400μ εμπ: [[Σταμάτης Σμυρνιώτης]] ([[Πανελλήνιος Γ.Σ.]]): 58.9
*4Χ100μ: [[Εθνικός Γ.Σ.]]: 45.2
*4Χ400μ: [[Πανελλήνιος Γ.Σ.]]: 3.48.3
*μήκος: Δημήτρης Κηπουρός (ΑΕ Κομοτηνής): 6,47μ
*ύψος: [[Γιάννης Λάμπρου]] ([[ΠΑΟ]]): 1,85μ
*τριπλούν: Γιάννης Παλαμιώτης ([[ΠΑΟ]]): 13,42μ 
*επί κοντώ: Θεοδόσιος Μπαλάφας ([[Πανελλήνιος Γ.Σ.]]): 3,90μ
*σφαίρα: Λεωνίδας Βροντίσης ([[ΠΑΟ]]): 13,18μ
*δίσκος: [[Νίκος Σύλλας]] ([[Πανιώνιος (στίβος)|Πανιώνιος]]): 46,19μ
*ακόντιο: Ιωάννης Παπάς ([[Εθνικός Γ.Σ.]]): 59,76μ
*σφύρα: Θανάσης Καμπαφλής ([[Εθνικός Γ.Σ.]]): 41,08μ

**Γυναικών**
*100μ: [[Μάτα Κατσίπη]] ([[Πανελλήνιος Γ.Σ.]]): 13.3
*200μ: [[Μάτα Κατσίπη]] ([[Πανελλήνιος Γ.Σ.]]): 28.5
*80μ εμπ: [[Φανή Αργυρίου]] ([[Πανιώνιος (στίβος)|Πανιώνιος]]): 13.9
*ύψος: [[Φανή Αργυρίου]] ([[Πανιώνιος (στίβος)|Πανιώνιος]]): 1,45μ
*μήκος: Ερμιόνη Ζωμοπούλου ([[Α.Ο. Κηφισιάς]]): 4,73μ
*σφαίρα: [[Φανή Αργυρίου]] ([[Πανιώνιος (στίβος)|Πανιώνιος]]): 9,76μ
*ακόντιο: [[Φανή Αργυρίου]] ([[Πανιώνιος (στίβος)|Πανιώνιος]]): 30,84μ
*δίσκος: Καλογήρου (ΓΣ Βόλου): 26,79μ
**Ατομικά έπαθλα**
***Ειδικά έπαθλα φινλανδικής βαθμολογίας**
# [[Νίκος Σύλλας]]: 905β για την επίδοση 46,19μ στη δισκοβολία.
#Θεοδόσιος Μπαλάφας: 862β για την επίδοση 3,90μ στο άλμα επί κοντώ.
#[[Γιάννης Λάμπρου]]: 846β για την επίδοση 1,85μ στο άλμα εις ύψος.
#[[Λουκάς Αδαμόπουλος]]: 839β για την επίδοση 4.07.2 στα 1500μ.
#Αθανάσιος Παντελιάδης: 828β για την επίδοση 4.08.2 στα 1500μ.
***Πολυνίκη αθλητή-αθλήτριας**
**[[Φανή Αργυρίου]]: ύψος, ακόντιο, σφαίρα, 80μ εμπ.





**Γενική βαθμολογία ανδρών**
#**Εθνικός Γ.Σ.**: **82β**, κατέκτησε το ειδικό έπαθλο για τον νικητή σύλλογο.
#[[Πανιώνιος (στίβος)|Πανιώνιος]]: 71β
#[[Πανελλήνιος Γ.Σ.]]: 58β 
# [[Παναθηναϊκός Α.Ο.]]: 47β
#ΑΕ Εμποροϋπαλλήλων: 25β
#[[Α.Ο. Παγκράτι|ΑΕ Παγκρατίου]]: 13β

==Η΄ Δάλλεια (1954)==
Η επόμενη διοργάνωση των Δαλλείων διεξήχθη τέσσερα χρόνια μετά την προηγούμενη. Οι αγώνες έγιναν το Σαββατοκύριακο 26 και [[27 Ιουνίου]] και επέστρεψαν στο [[Στάδιο Νέας Σμύρνης]] έπειτα από εννιά χρόνια. Ο λόγος της επιτροφής δεν ήταν η υποβάθμιση των αγώνων αλλά αντιθέτως η αναβάθμισή τους. Διότι ο σύλλογος είχε ανακατασκευάσει πλήρως το στίβο, τα σκάμματα και τις βαλβίδες των ρίψεων του γυμναστηρίου της Ν. Σμύρνης, με αποτέλεσμα να είναι πολύ καλύτερο από το απαρχαιωμένο [[Παναθηναϊκό Στάδιο]]. Έτσι υπήρξε συμμετοχή όλων των Ελλήνων πρωταθλητών, οι οποίοι προσδοκούσαν να βελτιώσουν τις επιδόσεις τους, ιδίως στους δρόμους:

:''"Αναμένεται η πραγματοποίησις εξαιρετικών επιδόσεων εκ μέρους των πρωταθλητών μας. Ο στίβος του γυμναστηρίου του Πανιωνίου είναι καλύτερος σήμερον από τον στίβον του Παναθηναϊκού Σταδίου."'' 

Στο πρόγραμμα υπήρχαν όλα τα αγωνίσματα σταδίου εκτός από τα 10χλμ και τα 3χλμ στιπλ. Επίσης, αντί για τα 1500μ διεξήχθη ο αγώνας ενός μιλίου, με σκοπό την κατάρριψη του πανελληνίου ρεκόρ, που βαστούσε από το 1935, από το συναγωνισμό του Δεπάστα με τον Κωνσταντινίδη και τον Γιώργο Παπαβασιλείου. Όντως, ο [[Βαγγέλης Δεπάστας]] πέτυχε νέο πανελλήνιο ρεκόρ με 4.23.6. Όπως και το 1950 διεξήχθησαν και γυναικεία αγωνίσματα.

===Οι νικητές===


**Ανδρών**
*100μ: Νίκος Γεωργόπουλος ([[ΠΑΟ]]): 11.0
*200μ: Νίκος Γεωργόπουλος ([[ΠΑΟ]]):22.4 (ισ.π.ρ. εφήβων)
*400μ: Κόρμαλης ([[ΠΑΟ]]): 51.0
*800μ: Δημήτριος Κωνσταντινίδης ([[ΠΑΟ]]): 1.54.4
*μίλι (1.609μ): [[Βαγγέλης Δεπάστας]] ([[Πανιώνιος (στίβος)|Πανιώνιος]]): 4.23.6 (ν.π.ρ.)
*5.000μ: Κ. Θεοδωράκης ([[ΠΑΟ]]): 16.08.4
*110μ εμπ: ;
*400μ εμπ: Γεράσιμος Δεπάστας ([[Πανιώνιος (στίβος)|Πανιώνιος]]): 57.9
*4Χ100μ: ;
*4Χ400μ: [[Πανιώνιος (στίβος)|Πανιώνιος Γ.Σ.]]: 3.35.6
*μήκος: Δημήτρης Κηπουρός ([[Πανιώνιος (στίβος)|Πανιώνιος]]): 6,82μ
*ύψος: Παπακυριακού ([[Πανιώνιος (στίβος)|Πανιώνιος]]): 1,75μ
*τριπλούν: Κώστας Σφήκας [[Εθνικός Γ.Σ.]]: 14,38μ 
*επί κοντώ: Ρήγας Ευσταθιάδης ([[ΠΑΟ]]): 4,00μ
*σφαίρα: Κώστας Γιαταγάνας ([[Εθνικός Γ.Σ.]]): 14,47μ
*δίσκος: Κώστας Γιαταγάνας ([[Εθνικός Γ.Σ.]]): 45,34μ
*ακόντιο: Πέτρος Παπαγεωργίου ([[Πανελλήνιος Γ.Σ.]]): 60,50μ
*σφύρα: Πέτρος Παπαγεωργίου ([[Πανελλήνιος Γ.Σ.]]): 45,99μ

**Γυναικών**
*100μ: [[Λένα Μασσέρα]] ([[Πανιώνιος (στίβος)|Πανιώνιος Γ.Σ.]]): 12.9
*200μ: ;
*80μ εμπ: [[Λιλή Κλωνάρη]] ([[Πανιώνιος (στίβος)|Πανιώνιος]]): 14.1
*ύψος: Φωφώ Σαββατιανού ([[Α.Ο. Κηφισιάς]]): 1,40μ
*μήκος: [[Φανή Αργυρίου]] ([[Πανιώνιος (στίβος)|Πανιώνιος]]): 4,92μ
*σφαίρα: [[Φανή Αργυρίου]] ([[Πανιώνιος (στίβος)|Πανιώνιος]]): 11,32μ
*δίσκος: [[Σοφία Λερίου]] ([[Πανιώνιος (στίβος)|Πανιώνιος]]): 32,45μ

==Διεθνή Δάλλεια - Τετραεθνείς αγώνες (1958)==

Το 1958 ο Πανιώνιος θέλησε να δώσει διεθνή διάσταση στα "Δάλλεια" και προσκάλεσε αθλητές από την [[Ιταλία]], την [[Αίγυπτος|Αίγυπτο]] και τη [[Γιουγκοσλαβία]]. Αρχικά οι αγώνες αναγγέλθηκαν ως "Δάλλεια" αλλά τελικά επικράτησε η ονομασία "Τετραεθνείς Αγώνες", διότι διοργανώθηκαν σε συνεργασία με τον [[ΠΑΟ|Παναθηναϊκό]]:
:"''Την προσεχή Δευτέραν και Τρίτην θα διεξαχθούν εις το Παναθηναϊκόν Στάδιον οι διεθνείς αγώνες τα "Δάλλεια", οργανούμενοι υπό του Πανιωνίου με τη συνεργασίαν του Παναθηναϊκού."''

Γι' αυτό δεν υπολογίστηκαν στην αρίθμηση των Δαλλείων και τα ρεκόρ που σημειώθηκαν δεν μέτρησαν ως ρεκόρ αγώνων. Διεξήχθησαν στις 19 και 20 Μαΐου 1958 στο [[Παναθηναϊκό Στάδιο]] και περιλάμβαναν πλήρες πρόγραμμα ανδρικών αγωνισμάτων σταδίου, συμπεριλαμβανομένων των 10χλμ και των 3.000μ στιπλ, εκτός από τα 4Χ400μ τα οποία αντικαταστάθηκαν από τη σουηδική σκυταλοδρoμία 1000μ (100x200x300x400μ). Στους αγώνες μετείχαν 12 Ιταλοί, 5 Γιουγκοσλάβοι, 3 Αιγύπτιοι και οι σημαντικότεροι Έλληνες πρωταθλητές, συνολικά άνω των εκατό αθλητών.

Δεν υπήρχε έπαθλο ομαδικής βαθμολογίας, αλλά απονεμήθηκαν έπαθλα καλύτερης ατομικής βαθμολογίας με το φινλανδικό σύστημα και έπαθλο πολυνίκη αθλητή. Κορυφαία υπήρξε η συμμετοχή του Ιταλού Ολυμπιονίκη της δισκοβολίας Αντόλφο Κονσολίνι, ο οποίος σε ηλικία 40 ετών πέτυχε την 3η καλύτερη βολή της καριέρας του, κερδίζοντας και το έπαθλο φινλανδικής βαθμολογίας. Μνημειώδης, επίσης, υπήρξε ο συναγωνισμός του Δεπάστα με τον Ιταλό Σκιάβο και τον Γουγκοσλάβο Βίποτνικ στα 800μ, όπου ο Δεπάστας παροτρυνόμενος από τους 15.000 Έλληνες θεατές παρασύρθηκε σε λάθος τάκτικη τρέχοντας γρήγορα τα πρώτα 400μ και ηττήθηκε στο νήμα. Ιδιαίτερα πανηγυρίστηκαν η νίκη του Κωνσταντινίδη επί του Μπαράλντι στα 1500μ και οι νίκες του Χιώτη στα 5χλμ και του Παπαβασιλείου στα στιπλ. Θαυμάστηκαν, οι επιδόσεις των Ιταλών Λιεβόρε στο ακόντιο που πέτυχε ρεκόρ σταδίου και Καβάλλι στο τριπλούν που σημειώσε ρεκόρ Ιταλίας καθώς και οι δύο νίκες του Μάντζα στα 200μ και τα 110μ εμπ. Οι Γιουγκοσλάβοι περιορίστηκαν σε δεύτερες και τρίτες θέσεις, ενώ οι τρεις Αιγύπτιοι έφθασαν αργοπορημένοι το βράδυ της παραμονής των αγώνων και καθώς ήταν κουρασμένοι, δεν διακρίθηκαν.

Τους αγώνες παρακολούθησε ένα πλήθος 15 χιλιάδων θεατών περίπου και τις δύο ημέρες, μεταξύ των οποίων και ο διάδοχος Κωνσταντίνος. Τα εισιτήρια είχαν 11 δρχ για το άνω διάζωμα, 20 για το κάτω και 30 δρχ τα αριθμημένα.

===Οι νικητές===


*100μ: Ντε Μούρτας (Ιταλία): 10.9
*200μ: Μάντζα (Ιταλία): 21.4
*400μ: Κώστας Μοραγιέμος (ΟΣΦΠ): 49.7
*800μ: Σκιάβο (Ιταλία): 1.52.9
*1.500μ: Δημήτριος Κωνσταντινίδης (ΠΑΟ): 3.49.6
*5.000μ: Χρήστος Χιώτης ([[Απόλλων Αθηνών]]): 14.45.0
*10.000μ: Ιωάννης Γλέντζος (ΑΕΚ): 31.23.6
*110μ εμπ: Μάντζα (Ιταλία): 14.5
*400μ εμπ: Καμπαδέλλης (ΠΑΟ): 54.0
*3000μ στιπλ: [[Γεώργιος Παπαβασιλείου]] (ΑΕΚ): 8.56.6
*4Χ100μ: [[ΟΣΦΠ]] (Νικάκος-Κορομπόκης-Τσαλαμανιός-Δημητσάνας): 43.7
*σουηδική σκυταλοδρομία*: [[ΠΑΟ]] (Τάντης-Ματσκανίδης-Κόρμαλης-Κομητούδης): 2.03.5
*μήκος: Μπράβι (Ιταλία): 7,38μ
*ύψος: Ροβεράρο (Ιταλία): 1,90μ
*τριπλούν: Καβάλλι (Ιταλία): 15,39μ (ν.ρ. Ιταλίας) 
*επί κοντώ: Ρήγας Ευσταθιάδης ([[ΠΑΟ]]): 4,00μ
*σφαίρα: Γιώργος Τσακανίκας (ΑΟΠΦ): 15,62μ
*δίσκος: Αντόλφο Κονσολίνι (Ιταλία): 55,51μ (ν.ρ. σταδίου)
*ακόντιο: Τζιοβάνι Λιεβόρε (Ιταλία): 75,39μ (ν.ρ. σταδίου)
*σφύρα**: Ανδρέας Κουβελογιάννης ([[Εθνικός Γ.Σ.]]): 50,71μ 

**Έπαθλο φινλανδικής βαθμολογίας**
# **Αντόλφο Κονσολίνι: 1.235β για την επίδοση 55,51μ στο δίσκο**.
#Τζιοβάνι Λιεβόρε: 1.171β για την επίδοση 75,39μ στο ακόντιο.
#Γιώργος Παπαβασιλείου: 1.135β για την επίδοση 8.56.6 στα στιπλ.
# Δημήτριος Κωνσταντινίδης: 1.120β για την επίδοση 3.49.6 στα 1500μ.
#Μπαράλντι: 1.115β για την επίδοση 3.49.8 στα 1500μ.
#Καβάλλι: 1.060β για την επίδοση 15,39μ στο τριπλούν.
***Πολυνίκης αθλητής**
**Μάντζα : 200μ, 110μ εμπ

***Σημειώσεις**:
 Η σουηδική είναι σκυταλοδρoμία 1000μ τεσσάρων αθλητών: 100x200x300x400μ.<br />
Το αγώνισμα της σφυροβολίας διεξήχθη στο γυμναστήριο του Εθνικού ΓΣ.

==Θ΄ Δάλλεια (1959)==

Πέντε χρόνια μετά την προηγούμενη διοργάνωση διεξήχθησαν ξανά τα Δάλλεια, στο [[Παναθηναϊκό Στάδιο]], στις 6 και [[7 Ιουνίου]] [[1959]]. Τα προηγούμενα χρόνια ο Πανιώνιος είχε παραμελήσει τα ελληνικά "Δάλλεια", διότι προωθούσε τις διοργανώσεις διεθνών αθλητικών ημερίδων είτε μόνος του είτε σε συνεργασία με τον Παναθηναϊκό. Το 1959 αποφάσισε να επαναφέρει τα Δάλλεια, ως καθαρά ελληνική αθλητική διοργάνωση:
:''"Στο μεσολαβήσαν πενταετές χρονικόν διάστημα ο Πανιώνιος ετέλεσε πολλές διοργανώσεις, μόνος του ή με την συνεργασίαν του Παναθηναϊκού, οι διοργανώσεις αυτές ήσαν γενικώς διεθνείς αγώνες και δεν είχαν τον χαρακτηρισμό των Δαλλείων."'' 

Υπήρξε υψηλού επιπέδου ελληνική συμμετοχή, δεδομένου πως ήταν οι πρώτοι αγώνες της σεζόν που είχαν την ευκαιρία να πάρουν μέρος όλοι οι Έλληνες πρωταθλητές. Στους αγώνες περιλήφθηκαν όλα τα αγωνίσματα σταδίου εκτός από τα 10χλμ, ενώ στη θέση των 1500μ διεξήχθη το μίλι, όπως και το 1954. Όμως, η επιστροφή των αγώνων στο "αρχαίο" Παναθηναϊκο Στάδιο είχε ως αποτέλεσμα να μην σημειωθούν μεγάλα ρεκόρ στους δρόμους, λόγω της κακής ποιότητας του στίβου. Παρόλα αυτά, επειδή οι αγώνες είχαν να γίνουν πέντε χρόνια, καταρρίφθηκαν σχεδόν όλα τα ρεκόρ αγώνων στα αγωνίσματα που διεξήχθησαν, εκτός από το τριπλούν που βαστούσε από το 1938, μήκος, ύψος και 400μ. Τηρήθηκε και βαθμολογία για τους έξι πρώτους κάθε αγωνίσματος (6-5-4-3-2-1) και διπλάσια για τις σκυταλοδρομίες. Την πρώτη θέση στην ομαδική βαθμολογία κατέλαβε ο **Παναθηναϊκός Α.Ο.**, στον οποίο απονεμήθηκε ειδικό έπαθλο που αθλοθέτησε ο Πανιώνιος Γ.Σ. Στη διοργάνωση συμπεριλήφθηκαν και λιγοστά γυναικεία αγωνίσματα εκτός βαθμολογίας.

===Οι νικητές===


**Ανδρών**
*100μ: Νίκος Γεωργόπουλος (ΠΑΟ): 11.0
*200μ: Νίκος Γεωργόπουλος (ΠΑΟ): 21.7
*400μ: Βασίλης Σύλλης ([[Α.Ο. Παγκράτι|ΑΕ Παγκρατίου]]): 49.6
*800μ: Δημήτριος Κωνσταντινίδης ([[ΠΑΟ]]): 1.52.1
*μίλι (1.609μ): [[Βαγγέλης Δεπάστας]] ([[Πανιώνιος (στίβος)|Πανιώνιος]]): 4.15.2
*5.000μ: Χρήστος Χιώτης ([[Απόλλων Αθηνών]]): 14.44.0
*110μ εμπ: Γιώργος Μαρσέλλος ([[Πανιώνιος (στίβος)|Πανιώνιος]]): 15.1
*400μ εμπ: Κορομπόκης ([[ΟΣΦΠ|Ολυμπιακός Π.]]): 56.3
*3.000μ στιπλ: [[Γεώργιος Παπαβασιλείου]] ([[ΑΕΚ Αθηνών (στίβος)|ΑΕΚ]]): 8.52.6
*4Χ100μ: [[Παναθηναϊκός Α.Ο.]]: 43.7
*4Χ400μ: [[Πανιώνιος (στίβος)|Πανιώνιος Γ.Σ.]]: 3.32.8
*μήκος: Παππούς [[ΠΑΟ]]: 6,77μ
*ύψος: Γιώργος Μαρσέλλος ([[Πανιώνιος (στίβος)|Πανιώνιος]]): 1,80μ
*τριπλούν: Κώστας Σφήκας [[Εθνικός Γ.Σ.]]: 14,54μ 
*επί κοντώ: Ρήγας Ευσταθιάδης ([[ΠΑΟ]]): 4,10μ
*σφαίρα: Γιώργος Τσακανίκας ([[Α.Ο. Παλαιό Φάληρο]]): 16,70μ
*δίσκος: [[Αντώνης Κουνάδης]] ([[Εθνικός Γ.Σ.]]): 53,90μ
*ακόντιο: Στάθης Καλαμπάκος ([[ΠΑΟ]]): 66,36μ
*σφύρα: Δημήτριος Μανωλιάς ([[Εθνικός Γ.Σ.]]): 54,81μ (ν.π.ρ.)

**Γυναικών-Νεανίδων**
*100μ: [[Ιωάννα Κοντώση]] ([[Πανιώνιος (στίβος)|Πανιώνιος Γ.Σ.]]): 13.5
*400μ: ;
*μήκος νεανίδων: Τριανταφυλλιά Κασιμάτη ([[Α.Ο. Νήαρ Ηστ Καισαριανής|Νήαρ Ηστ]]): 5,16μ
*δίσκος: ;

**Γενική βαθμολογία ανδρών**
#**Παναθηναϊκός Α.Ο.**: **117β**, κατέκτησε το ειδικό έπαθλο του Πανιωνίου Γ.Σ.
#[[Πανιώνιος (στίβος)|Πανιώνιος Γ.Σ.]]: 77β
#[[ΟΣΦΠ|Ολυμπιακός Σ.Φ.Π.]]: 64β
# [[Εθνικός Γ.Σ.]]: 56β
#[[ΑΕΚ Αθηνών (στίβος)|ΑΕΚ]]: 32β 


==Ι΄ Δάλλεια (1962)==

Διεξήχθησαν στις 16 και [[17 Ιουνίου]] [[1962]], στο [[Παναθηναϊκό Στάδιο]], εκτός από τη σφυροβολία που διεξήχθη στο [[Στάδιο Νέας Σμύρνης]]. Υπήρξε συμμετοχή όλων των πρωταθλητών και πρωταθλητριών, αφού τα αποτελέσματά τους αποτέλεσαν πρόκριμμα για τη συγκρότηση της εθνικής ομάδας εν όψει της αθλητικής συνάντησης Ελλάδας-Πολωνίας στο Σόσνοβιτς της [[Κρακοβία]]ς:
:''"Ενδιαφέρον παρουσιάζουν οι τελούμενοι το προσεχές Σαββατοκύριακον, υπό το φως των προβολέων εις το Παναθηναϊκόν Στάδιον οι υπό του Πανιωνίου Γ.Σ. διοργανούμενοι αγώνες στίβου τα "Ι΄ Δάλλεια". Οι αγώνες αυτοί αποτελούν την τελευταίαν δοκιμήν δια τους αθλητάς οίτινες θα συγκροτήσουν την Εθνικήν μας στίβου εν όψει της εν Σόσνοβιτς της Κρακοβίας συναντήσεως Ελλάδος-Πολωνίας."''  
Περιλάμβαναν πλήρες πρόγραμμα των αγωνισμάτων σταδίου ανδρών εκτός από τα 10χλμ και τα 1.500μ που αντικαταστάθηκαν από το δρόμο ενός μιλίου. Στους αγώνες τηρήθηκε και ομαδική βαθμολογία, στην οποία επικράτησε ο **Παναθηναϊκός Α.Ο.** Επίσης, διεξήχθησαν τέσσερα αγωνίσματα γυναικών-νεανίδων εκτός βαθμολογίας. Καταρρίφθηκαν εννιά ανδρικά ρεκόρ αγώνων και τέσσερα γυναικεία. Είναι αξιοσημείωτο πως παρέμεινε ακατάρριπτο το προπολεμικό ρεκόρ του τριπλούν που είχε σημειώσει ο Παλαμιώτης το 1938, αν και το αγώνισμα διεξαγόταν ανελλιπώς σε όλες τις διοργανώσεις. Ακατάρριπτα έμειναν και άλλα παλιά ρεκόρ αγώνων, όπως των 10χλμ και της ελληνικής δισκοβολίας, αλλά τα αγωνίσματα αυτά δεν συμπεριλαμβάνονταν στο πρόγραμμα επί πολλά έτη.
===Οι νικητές===


**Ανδρών**
*100μ: Ιωάννης Κομητούδης (ΠΑΟ): 10.9
*200μ: Βασίλης Σύλλης ([[Α.Ο. Παγκράτι|ΑΕ Παγκρατίου]]): 21.9
*400μ: Νίκος Γεωργόπουλος (ΠΑΟ): 49.1
*800μ: Νίκος Ρεγκούκος ([[ΠΑΟ]]): 1.54.4
*μίλι (1.609μ): [[Γεώργιος Παπαβασιλείου]] ([[ΑΕΚ Αθηνών (στίβος)|ΑΕΚ]]): 4.23.6
*5.000μ: Ιωάννης Γλέντζος ([[ΑΕΚ Αθηνών (στίβος)|ΑΕΚ]]): 15.43.4
*110μ εμπ: Γιώργος Μαρσέλλος ([[Πανιώνιος (στίβος)|Πανιώνιος]]): 14.8
*400μ εμπ: Μυλωνόπουλος ([[ΠΑΟ]]): 53.5
*3.000μ στιπλ: Δήμου ([[Πανιώνιος (στίβος)|Πανιώνιος]]): 9.28.8
*4Χ100μ: [[Παναθηναϊκός Α.Ο.]] (Κομητούδης-Κόρμαλης-Λώλος-Χατζηαγγελίδης): 44.0
*4Χ400μ: [[Πανελλήνιος Γ.Σ.]] (Κανδηλάρης-Γιάννου-Παπαναστασόπουλος-Φ.Ασσαριώτης): 3.37.0
*μήκος: Δήμος Μαγκλάρας [[ΟΣΦΠ|Ολυμπιακός Π.]]: 7,22μ
*ύψος: Κώστας Χειμωνίδης ([[ΑΕΚ Αθηνών (στίβος)|ΑΕΚ]]): 1,90μ
*τριπλούν: Βασίλης Πίτσιος [[ΠΑΟ]]: 14,59μ 
*επί κοντώ: Ρήγας Ευσταθιάδης ([[ΠΑΟ]]) και [[Χρήστος Παπανικολάου]] (ΠΑΟ): 4,30μ*
*σφαίρα: Αμπατζής ([[Πανιώνιος (στίβος)|Πανιώνιος]]): 16,10μ
*δίσκος: Γιώργος Τσακανίκας ([[Α.Ο. Παλαιό Φάληρο]]): 50,74μ
*ακόντιο: Χρήστος Πιερράκος ([[Εθνικός Γ.Σ.]]): 68,27μ
*σφύρα: Ανδρέας Κουβελογιάννης ([[Απόλλων Αθηνών]]): 56,42
**Εφήβων**
*800μ: Υφαντής ([[Πανιώνιος (στίβος)|Πανιώνιος]]): 2.00.0

**Γυναικών-Νεανίδων**
*100μ: [[Ιωάννα Κοντώση]] ([[Πανιώνιος (στίβος)|Πανιώνιος Γ.Σ.]]): 12.5
*ύψος: [[Άλκη Κατσικαδέλλη]] ([[Παλλεσβιακός]]): 1,35μ
*δίσκος: [[Σοφία Λερίου]] ([[Πανιώνιος (στίβος)|Πανιώνιος]]): 44,20μ (ν.π.ρ.)
*σφαίρα: [[Σοφία Λερίου]] ([[Πανιώνιος (στίβος)|Πανιώνιος]]): 11,93μ

**Γενική βαθμολογία ανδρών**
#**Παναθηναϊκός Α.Ο.**: **115β**, κατέκτησε το ειδικό έπαθλο του Πανιωνίου Γ.Σ.
#[[Πανιώνιος (στίβος)|Πανιώνιος Γ.Σ.]]: 67β
# [[Πανελλήνιος Γ.Σ.]]: 60β
#[[ΑΕΚ Αθηνών (στίβος)|ΑΕΚ]]: 42β 
#[[ΟΣΦΠ|Ολυμπιακός Σ.Φ.Π.]]: 41β
# [[Πειραϊκός Σύνδεσμος]]: 20β
# [[Απόλλων Αθηνών]]: 19β
# [[Εθνικός Γ.Σ.]]: 11β
# ΑΟ Φιλοθέης: 8ββ
# [[ΠΑΟΚ]]: 8β
# [[Α.Ο. Παλαιό Φάληρο]]: 6β
# [[Α.Ο. Παγκράτι]]: 5β
#ΓΣ Κερατσινίου: 4β
#ΑΕ Εμποροϋπαλλήλων: 3β
#[[Προοδευτική]]: 2β
	
**Σημείωση''': Οι δύο αθλητές αρνήθηκαν να συνεχίσουν μετά τα 4,30, διότι ήταν κουρασμένοι από την πολύωρη προσπάθεια και αναδείχθηκαν ισόπαλοι.

## Πηγές

*Πέτρου Λινάρδου "Η Σμύρνη του Πανιωνίου", Ν. Σμύρνη 1998.
*"Πανιώνιος:120 χρόνια ιστορίας", Έκθεση φωτοϊστορικού αρχείου, Νέα Σμύρνη Οκτώβριος 2010.
*εφ. "Ακρόπολις", 21 ως 24 Αυγούστου 1937.
*εφ. "Ακρόπολις", 23 ως 27 Σεπτεμβρίου 1938.
*εφ. "Βραδυνή", 24 ως 26 Σεπτεμβρίου 1938.
*εφ. "Αθλητικό Βήμα", 22 Σεπτεμβρίου 1938.
*εφ. "Ελευθερία", 28 Αυγούστου 1945.
*εφ. "Αθλητική Ηχώ", 1 και 5 Αυγούστου 1946.
*εφ. "Ριζοσπάστης", 4/8 και 6/8/1946.
*εφ. "Αθλητική Ηχώ", 10 και 12 Ιουλίου 1948.
*εφ. "Εμπρός", 11/7 και 13/7/1948. 
*εφ. "Αθλητική Ηχώ", 18 και 19 Ιουνίου 1950.
*εφ. "Ελευθερία", 27/6, σελ. 8 και 29/6/1954. 
*εφ. "Αθλητική Φωνή", 8 Ιουνίου 1959.
*εφ. "Αθλητική Φωνή", 18 Ιουνίου 1962.

### Αναφορές


Κατηγορία:Διοργανώσεις στίβου στην Ελλάδα
Κατηγορία:Πανιώνιος Σμύρνης